pythainlp/thai-wiki-dataset-v3 huggingface dataset:
เหา

เหา เป็นแมลงในอันดับ Anoplura ส่วนใหญ่ตัวยาวไม่เกิน 5 มิลลิเมตร ตัวแบน หัวแคบกว่าอกและยื่นไปข้างหน้าเห็นได้ชัด ตาเล็กมาก บางชนิดตาไม่เจริญ อกไม่แยกเป็นปล้องให้เห็นปลายขามีเล็บและหนามใช้ช่วยในการยึดขนหรือผม ปากเป็นชนิดเจาะดูด ดูดกินเลือดคนและสัตว์ อาศัยอยู่ตามบริเวณที่มีขนหรือผม
เหาเป็นแมลงขาสั้น ไม่มีปีก หัวเล็ก โดยหัวจะมีความยาวประมาณ 1-3 ม.ม. ตัวแบน ปล้องอกไม่แยก หนวด 1 คู่ แต่ละเส้นมี 5 ปล้อง ยื่นออกจากหัว ตาประกอบมี 1 คู่ ปากดัดแปรไปทำหน้าที่เจาะผิวหนังและดูดเลือด หดอยู่ใต้หัว แต่ยื่นออกเห็นชัดเจนเมื่อกินอาหาร ขา 3 คู่ ขาสั้น ปลายขามีกรงเล็บ (claw) 1 อัน และมีรูปร่างลักษณะคล้ายหัวแม่มือ ตำแหน่งโครงสร้างทั้ง 2 ส่วนนี้เหาสามารถใช้หนีบเส้นผมของตัวให้อาศัยได้ ด้วยขาที่สั้นและมีกรงเล็บดังกล่าว เหาจึงสามารถใช้ขาเกี่ยวเส้นผมได้ดี แต่ในที่ราบไม่สามารถกระโดดหรือเดินได้อย่างมีประสิทธิภาพ
== อาการและโรคที่เกิดจากเหา ==
เหาส่วนใหญ่จะพบในเด็ก อายุระหว่าง 8-12 ปี ซึ่งเหาจะใช้ปากเจาะหนังศีรษะ เพื่อดูดเลือด ก่อให้เกิดอาการคันหนังศีรษะ ซึ่งจะอาจทำให้เด็กเกาจนเป็นแผลถลอก และติดเชื้อได้ นอกจากนี้แล้วอาการคันอาจทำให้เด็กเสียสมาธิในการเรียนได้ บางรายที่ขาดการรักษาเหาจะวางไข่และเพิ่มจำนวนขึ้นเรื่อยๆส่งผลให้เกิดอาการคันมากจนถึงขั้นนอนไม่หลับ ส่งผลให้ร่างกายพักผ่อนไม่เพียงพอได้ แผลที่เกิดจากการเกาหากติดเชื้อนานออกไปจะทำให้ผิวหนังหนาขึ้นและตกสะเก็ด เรียกว่าโรควากาบอนด์ (vagabond’s diseases) ซึ่งวิธีการแก้คือจะใช้หวีเสนียดหวีผมบริเวณที่คันเพื่อให้เหาหลุดออก หรืออาจจะใช้น้ำมะกรูดหมักผมแล้วสระผมออกก็ได้
== อ้างอิง ==
มารู้จักเหาและโลน...ปรสิตยุคโบราณที่ยังมีผลถึงปัจจุบัน, เขียนโดย อนันต์ สกุลกิม, สืบค้นเมื่อ 28 มิถุนายน 2562
Phylum Arthropoda, สืบค้นเมื่อ 28 มิถุนายน 2562
โรคเหา , ศูนย์วิจัยสุขภาพกรุงเทพ โรงพยาบาลกรุงเทพ, สืบค้นเมื่อ 07/072562.
ปรสิต
แมลง
หอกระจายภาพเบอร์ลิน

หอกระจายภาพเบอร์ลิน (Berliner Fernsehturm) เป็นหอกระจายภาพโทรทัศน์ในกรุงเบอร์ลิน ประเทศเยอรมนี ตั้งอยู่ใกล้อเล็คซันเดอร์พลัทซ์ หอแห่งนี้ก่อสร้างระหว่าง ค.ศ. 1965–1969 โดยรัฐบาลเยอรมนีตะวันออก เพื่อเป็นสัญลักษณ์ของระบอบคอมมิวนิสต์ในกรุงเบอร์ลินตะวันออก ด้วยความสูง 368 เมตร (รวมเสาอากาศ) ทำให้มันเป็นสิ่งก่อสร้างที่สูงที่สุดในประเทศเยอรมนี และเป็นสิ่งก่อสร้างที่สูงอันดับสามในสหภาพยุโรป สามารถมองเห็นทิวทัศน์ไกลถึง 42 กิโลเมตรในวันที่อากาศแจ่มใส
ปัจจุบัน หอกระจายภาพเบอร์ลินไม่เพียงแต่กระจายคลื่นโทรทัศน์เท่านั้น แต่ยังเป็นจุดหมายตาและสถานที่ท่องเที่ยวที่สำคัญ ชั้นบนของเป็นจุดชมวิวในสิ่งก่อสร้างที่สูงที่สุดในเยอรมนี มีผู้เข้าเยี่ยมชมกว่าหนึ่งล้านคนในแต่ละปี โดยมากกว่าครึ่งเป็นชาวต่างชาติ มีลิฟต์จำนวนสองตัวโดยแต่ละตัวบรรทุกได้ 12 คน ใช้เวลา 40 วินาทีในการเคลื่อนไปยังชั้นชมวิวที่ความสูง 203 เมตร บนชั้นชมวิวมีห้องอาหาร "เทเลอคาเฟ" (Telecafé) ซึ่งจะหมุนตัวเองครบหนึ่งรอบทุก ๆ ครึ่งชั่วโมง
==อ้างอิง==
สิ่งก่อสร้างในเบอร์ลิน
ชยาม มิตรา

ชยาม มิตรา (เกิดเมื่อวันที่ 8 พฤศจิกายน ค.ศ. 1936 &#x2013; เสียชีวิตเมื่อวันที่ 27 มิถุนายน ค.ศ. 2019) เป็นนักคริกเกตชาวอินเดีย เคยเล่นคริกเกตประเภทเฟิร์ตคลาส 59 แมตซ์ ในทีมคริกเกตเบงกอล ระหว่างปี ค.ศ. 1958 จนถึงปี ค.ศ. 1972
== อ้างอิง ==
บุคคลที่เสียชีวิตในปี พ.ศ. 2562
บุคคลที่เกิดในปี พ.ศ. 2479
ชัค บิตทิก

ชาร์ลี กรีเน บิตติค, จูเนียร์ หรือ ชัค บิตทิก (เกิดเมื่อวันที่ 2 พฤศจิกายน ค.ศ. 1939 – เสียชีวิตเมื่อวันที่ 28 เมษายน ค.ศ. 2005) เป็นนักโปโลน้ำและนักว่ายน้ำชาวอเมริกัน ชัค บิตทิกเป็นตัวแทนนักโปโลทีมชาติสหรัฐอเมริกา เคยแข่งขันกีฬาโปโลน้ำในโอลิมปิกฤดูร้อน 1960 และเคยแข่งขันแพนอเมริกันเกมส์ ในปี 1959 และ 1963 ซึ่งได้รับเหรียญเงิน
== อ้างอิง ==
นักโปโลน้ำโอลิมปิกทีมชาติสหรัฐอเมริกา
บุคคลที่เสียชีวิตในปี พ.ศ. 2548
บุคคลที่เกิดในปี พ.ศ. 2482
ฮาโรลด์ แฮริง

ฮาโรลด์ จอห์น แฮริง , เอสอาร์. (เกิดเมื่อวันที่ 27 ธันวาคม ค.ศ. 1930 &#x2013; เสียชีวิตเมื่อวันที่ 5 พฤษภาคม ค.ศ. 2014) เป็นนักการเมืองชาวอเมริกันจากลุยส์วิลล์ แฮริงจบปริญญาตรีสาขาประวัติศาสตร์ จากมหาวิทยาลัยเซเวียร์ แฮริงทำงานเป็นครูสอนโรงเรียนประถม และทำงานธุรกิจอสังหาริมทรัพย์ แฮริงได้เป็นผู้แทนราษฎรที่เคนทักกี้ และเป็นวุฒิสภาประจำรัฐเคนทักกี้ ในปี ค.ศ. 1983 จนถึงปี ค.ศ. 1988 สังกัดพรรคริพับลิกัน
== อ้างอิง ==
บุคคลที่เสียชีวิตในปี พ.ศ. 2557
บุคคลที่เกิดในปี พ.ศ. 2473
รางวัลไนน์เอ็นเตอร์เทน อวอร์ดส์ ครั้งที่ 12

รางวัลไนน์เอ็นเตอร์เทน อวอร์ดส์ ครั้งที่ 12 ประจำปี พ.ศ. 2562 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 20 มิถุนายน พ.ศ. 2562  ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
พิธีกรดำเนินงาน : ปิยะวัฒน์ เข็มเพชร และ กาญจน์เกล้า ด้วยเศียรเกล้า
== รางวัลเกียรติยศ บันเทิงเทิดธรรม ==
ปวันรัตน์ นาคสุริยะ
== รางวัลยอดเยี่ยมแห่งปี ==
รายชื่อที่ได้รับการเสนอชื่อเข้าชิงรางวัล  ผู้ชนะรางวัล จะเน้นด้วย ตัวหนา
=== นักแสดงชายแห่งปี ===
อนุชิต สพันธุ์พงษ์ (ละคร: กาหลมหรทึก ภาพยนตร์: มะลิลา)
ธนภพ ลีรัตนขจร (ละคร: เลือดข้นคนจาง)
ธีรดนย์ ศุภพันธุ์ภิญโญ (ละคร: เลือดข้นคนจาง ภาพยนตร์: Homestay)
ศักดิ์สิทธิ์ แท่งทอง (ละคร: เลือดข้นคนจาง, วิมานจอเงิน)
ศุกลวัฒน์ คณารศ (ละคร: สัปทานหัวใจ ภาพยนตร์: มะลิลา)
=== นักแสดงหญิงแห่งปี ===
ราณี แคมเปน (ละคร: บุพเพสันนิวาส)
คัทลียา แมคอินทอช (ละคร: เลือดข้นคนจาง, วิมานจอเงิน)
ณฐพร เตมีรักษ์ (ละคร: หนึ่งด้าวฟ้าเดียว)
ปิยธิดา มิตรธีรโรจน์ (ละคร: ไร้เสน่หา)
ฝนทิพย์ วัชรตระกูล (ละคร: แม่อายสะอื้น)
=== ภาพยนตร์แห่งปี ===
9 ศาสตรา (เอ็กฟอร์แมทฟิลม์)
มะลิลา (จีวิลเลจโค-ครีเอชั่นหับ)
นาคี 2 (จีดีเอช ห้าห้าเก้า)
น้อง.พี่.ที่รัก (จีดีเอช ห้าห้าเก้า)
Homestay  (จีดีเอช ห้าห้าเก้า)
=== ละครโทรทัศน์แห่งปี ===
บุพเพสันนิวาส (บริษัท บรอดคาซท์ ไทย เทเลวิชั่น จำกัด, สถานีโทรทัศน์ไทยทีวีสีช่อง 3)
ริมฝั่งน้ำ (บริษัท เป่า จิน จง จำกัด, สถานีโทรทัศน์ไทยทีวีสีช่อง 3)
My Hero วีรบุรุษสุดที่รัก (บริษัท บางกอกเอ็นเตอร์เทนเมนท์ จำกัด, สถานีโทรทัศน์ไทยทีวีสีช่อง 3)
กาหลมหรทึก (บริษัท เดอะ วัน เอ็นเตอร์ไพรส์ จำกัด, สถานีโทรทัศน์ช่องวัน 31)
เลือดข้นคนจาง (บริษัท เดอะ วัน เอ็นเตอร์ไพรส์ จำกัด ,บริษัท นาดาว บางกอก จำกัด ,โฟร์โนล็อก, สถานีโทรทัศน์ช่องวัน 31)
=== ศิลปินเดี่ยวแห่งปี ===
ชนกันต์ รัตนอุดม
สิงโต นำโชค
ธันวา บุญสูงเนิน
ธีร์ ไชยเดช
วิชญาณี เปียกลิ่น
=== ศิลปินกลุ่มแห่งปี ===
Slot Machine
The Parkinson
Getsunova
MEAN
โปเตโต้
=== เพลงแห่งปี ===
DNA - ธีร์ ไชยเดช
Good Morning Teacher  - ชนกันต์ รัตนอุดม
04:00 - The Toys
ฟัง  - SIN
คนชั่ว 2018 - The Parkinson
=== พิธีกรแห่งปี ===
วิลลี่ แมคอินทอช รายการ
ทิน โชคกมลกิจ รายการ
ไชยา มิตรชัย รายการ
ปนัดดา วงศ์ผู้ดี รายการ ตกมันส์บันเทิง,แรง! ชัด! จัดเต็ม!
ปาณิสรา อารยะสกุล รายการ
=== ทีมสร้างสรรค์แห่งปี ===
ทีมเขียนบท เลือดข้นคนจาง
=== ครอบครัวแห่งปี ===
ครอบครัววชิรบรรจง
=== บุคคลเบื้องหลังแห่งปี ===
สุประวัติ ปัทมสูต
== รางวัลขวัญใจมหาชน ==
จิรายุ ตั้งศรีสุข
เฌอปราง อารีย์กุล
ธนพนธ์ สุขุมพันธนาสาร
ธนภพ ลีรัตนขจร
ธันวา บุญสูงเนิน
ปราชญา เรืองโรจน์
พีรวิชญ์ อรรถชิตสถาพร
พีรวัส แสงโพธิรัตน์
ราณี แคมเปน
== อ้างอิง ==
www.thaipost.net/main/detail/38187
ไนน์เอ็นเตอร์เทนอวอร์ดส
ประธานาธิบดีบอตสวานา

ประธานาธิบดีบอตสวานา หรือเรียกอย่างเป็นทางการว่า ประธานาธิบดีแห่งสาธารณรัฐบอตสวานา เป็นประมุขแห่งรัฐและหัวหน้ารัฐบาลของประเทศบอตสวานา เป็นผู้บัญชาการทหารของกองกำลังติดอาวุธตามที่รัฐธรรมนูญบอตสวานาบัญญัติ
ประธานาธิบดีมาจากการเลือกตั้ง ในทุก ๆ 5 ปี และในปี ค.ศ. 1997 ได้จำกัดระยะเวลาของการดำรงตำแหน่งประธานาธิบดี ซึ่งเป็นได้ไม่เกิน 2 สมัย หรือ 10 ปี
== รายชื่อประธานาธิบดี ==
เสียชีวิต
Pages using Timeline
== หมายเหตุ ==
== ดูเพิ่ม ==
ประเทศบอตสวานา
* รายนามรองประธานาธิบดีบอตสวานา
รายชื่อผู้นำประเทศ พ.ศ. 2556
== อ้างอิง ==
World Statesmen - Botswana
บอตสวานา
พระรัตนปัญญาเถระ

พระรัตนปัญญาเถระ หรือพระสิริรัตนปัญญาเถระ เป็นพระชั้นผู้ใหญ่ระดับสังฆราชาในรัชสมัยของพระเมืองแก้ว หรือพระติลกปนัดดาธิราช แห่งอาณาจักรล้านนา
ชาตสถานของพระรัตนปัญญาเถระ ยังมีความไม่แน่ชัด บ้างก็ว่าเกิดที่เชียงราย ลำปาง หรือพะเยา คาดว่าเกิดราวปี พ.ศ. 2016 พระรัตนปัญญาเถระอุปสมบทและพำนักอยู่ที่วัดป่าแก้ว จังหวัดเชียงราย ต่อมาได้มาศึกษาต่อที่เชียงใหม่และพำนักอยู่ที่วัดสีหลาราม (ปัจจุบันคือวัดเจ็ดยอด) ท่านเคยพำนักที่วัดฟ่อนสร้อย จนได้เป็นเจ้าอาวาส จากนั้นย้ายไปเป็นเจ้าอาวาสวัดเจ็ดยอดในสมัยพระเมืองแก้ว ซึ่งเป็นถือเป็นพระอารามหลวง
ท่านได้รจนาชินกาลมาลีปกรณ์ เมื่อ พ.ศ. 2060 ในรัชสมัยพระติลกปนัดดาธิราช ในพรรษาที่ 23 ซึ่งคาดว่าอายุน่าจะย่างเข้า 44 ปี จากหลักฐานในชินกาลมาลีปกรณ์ ท่านมีความรู้ความสามารถ ในพระไตรปิฎกและอรรถกถา มีความสามารถทางด้านภาษาบาลีเป็นอย่างดี
== ผลงาน ==
ชินกาลมาลีปกรณ์ รจนาเมื่อ พ.ศ. 2060 ในพรรษาที่ 23 ของพระรัตนปัญญา เนื้อเรื่องกล่าวถึงกาลของพระพุทธเจ้า โดยเรียบเรียงอย่างมีระเบียบ จึงได้ชื่อว่า ชินกาลมาลีปกรณ์ ยังมีประวัติบุคคลและสถานที่สำคัญ เช่น เชียงแสน เชียงราย ลำพูน และเชียงใหม่ วรรณกรรมเล่มนี้ได้รับการแปลเป็นหลายภาษา
มาติกัตถสรูปอภิธัมมสังคณี ไม่ปรากฏปีที่รจนา แต่คาดว่าแต่งระหว่าง พ.ศ. 2060 ถึง 2065 ว่าด้วยบทมาติกา ในอภิธรรมหมวดแรก คือ ธัมมสังคณี
วชิรสารัตถสังคหะ รจนาเมื่อ พ.ศ. 2078 ที่วัดมหาวนาราม เชียงใหม่ เป็นคำภีร์ขนาดเล็กว่าด้วยกฎเกณฑ์ของศัพท์ หรืออาจเรียกว่าเป็นหัวใจของธรรมะต่าง ๆ
==อ้างอิง==
เจ้าอาวาส
ภิกษุในนิกายเถรวาท
นักเขียนชาวไทย
โฆเซบา ซูเบลเดีย

โฆเซบา ซูเบลเดีย อาฆีร์เร (เกิดเมื่อวันที่ 19 มีนาคม ค.ศ. 1979 ที่แคว้นประเทศบาสก์) เป็นนักปั่นจักรยานมืออาชีพจากประเทศสเปน ระหว่างปี ค.ศ. 2002 จนถึงปี ค.ศ. 2007 ซูเบลเดียได้เข้าร่วมทีมยูสกาดี ซูเบลเดียเป็นน้องชาย นักปั่นจักรยาน ชื่อ ไฮมาร์ ซูเบลเดีย
== อ้างอิง ==
== แหล่งข้อมูลอื่น ==
Profile at Euskaltel-Euskadi official website  ‹See Tfd›(in Spanish) Articles with Spanish-language external links Articles with Spanish-language external links
Joseba Zubeldia at Trap-Friis.dk
บุคคลที่ยังมีชีวิตอยู่
บุคคลที่เกิดในปี พ.ศ. 2522
ไบรอัน แบ็กนาลล์

ไบรอัน แบ็กนาลล์ (เกิดเมื่อปี ค.ศ. 1981) เป็นนักเขียน, นักพูด และครูฝึกชาวอเมริกัน ไบรอันมีผลงานเขียนอย่างThe Happiness Bible: Your Timeless Guide to Finding True & Lasting Happiness. หรือ ความสุขไบเบิล: ไม่มีเวลาที่คุณค้นพบคู่มือที่ถูกและความสุขภายหลัง
ไบรอันรู้จักกันในฐานะที่มีส่วนร่วมในเครกส์ลิสต์ และในการประท้วงในปี ค.ศ. 2013 ในแบล็กฟลายเดย์ไฟทส์ นอกจากนี้ไบรอันปรากฎในสื่อสิ่งพิมพ์อย่าง ซีบีเอส, ฟ็อกซ์ นิวส์, มาเทอร์ เนเชอร์ เน็ตเวิร์ก, และชิคาโกทริบูน
== อ้างอิง ==
นักพูดสร้างแรงบันดาลใจชาวอเมริกัน
บุคคลที่เกิดในปี พ.ศ. 2524
บุคคลที่ยังมีชีวิตอยู่
ยักษ์ (เรื่องปรัมปราตะวันตก)

ยักษ์ หรือในภาษาอังกฤษเรียกว่า ไจอันต์ (giant) มักเป็นสิ่งมีชีวิตรูปร่างอย่างมนุษย์ แต่มีขนาดกายใหญ่โตและมีพละกำลังมหาศาล ปรากฏในประมวลเรื่องปรัมปราและตำนานในหลากหลายวัฒนธรรม
คำว่า "ไจอันต์" ในภาษาอังกฤษนั้นปรากฏครั้งแรกใน ค.ศ. 1297 มาจากคำว่า "กิกันเตส" (γίγαντες, gigantes) ในประมวลเรื่องปรัมปรากรีก
มนุษย์รูปร่างใหญ่โตนั้นปรากฏในประมวลเรื่องปรัมปราอินโด–ยุโรปหลายแขนงในฐานะ "สิ่งมีชีวิตดึกดำบรรพ์" (primeval creature) ที่เกี่ยวเนื่องความวุ่นวายโกลาหล และมักเป็นศัตรูกับเทวดา ไม่ว่าจะเป็นเทวดาแห่งโอลิมปัส, เคลต์, ฮินดู หรือนอร์ส นอกจากนี้ ยังมีบทบาททำนองเดียวกันในประมวลเรื่องปรัมปราและเรื่องพื้นบ้านของชนชาติอื่น ๆ เช่น นาร์เชียน (Nartian)
ในเอกสารทางศาสนา เช่น พันธสัญญาเดิม (Old Testament) ของศาสนาคริสต์ ก็มีเรื่องราวเกี่ยวกับมนุษย์รูปร่างใหญ่โต ซึ่งมีชื่อเรียกต่าง ๆ กันไป เช่น โอก กษัตริย์แห่งบาชาน (Og king of Bashan) ในเฉลยธรรมบัญญัติ บท 3 ข้อ 1 (Deuteronomy 3:1), มนุษย์ยักษ์ (Nephilim) ในปฐมกาล บท 6 ข้อ 4 (Genesis 6:4), คนรูปร่างใหญ่โตแห่งอียิปต์ (giant of Egypt) ในพงศาวดาร 1 บท 11 ข้อ 23 (1 Chronicles 11:23), และแอนะคิม (Anakim),
เทพนิยายอย่าง "แจ็กผู้ฆ่ายักษ์" (Jack the Giant Killer) ทำให้เกิดความรับรู้ในยุคปัจจุบันที่ว่า ยักษ์มีสติปัญญาน้อยและมีพฤติกรรมโหดร้าย บางทีก็ว่า กินมนุษย์เป็นอาหาร แต่บ้างก็ว่า กินปศุสัตว์ (livestock) และยักษ์ยังเป็นตัวร้ายในเทพนิยายเรื่อง "แจ็กกับต้นถั่ววิเศษ" (Jack and the Beanstalk) แต่ในวรรณกรรมสมัยใหม่ เช่น ของโจนาทาน สวิฟต์ (Jonathan Swift) และโรอัลด์ ดาห์ล (Roald Dahl) ยักษ์ได้รับการพรรณนาว่า ทั้งฉลาดหลักแหลมและเป็นมิตร
==อ้างอิง==
ยักษ์
สัตว์ประหลาดในประมวลเรื่องปรัมปรา
ฮิวแมนนอยด์ในเรื่องปรัมปรา
อเล็กซานเดอร์ เอช. บูเอลล์

อเล็กซานเดอร์ ฮามิลตัน บูเอลล์ (เกิดเมื่อวันที่ 14 กรกฎาคม ค.ศ. 1801 – เสียชีวิตเมื่อวันที่ 29 มกราคม ค.ศ. 1853) เป็นสมาชิกU.S. Representative จากรัฐนิวยอร์ก เกิดที่เมืองแฟร์ไฟลด์ รัฐนิวยอร์ค ได้รับเลือกให้เป็นสมาชิกรัฐสภานิวยอร์กในปี ค.ศ. 1845 ต่อมาได้เป็นสมาชิกสภาครองเกรสชุดที่ 32 จากรัฐนิวยอร์ก เขตที่ 17 สังกัดพรรคเดโมแครต เมื่อวันที่ 4 มีนาคม ค.ศ. 1851 จนกระทั่งเสียชีวิตเมื่อวันที่ 29 มกราคม ค.ศ. 1853 ที่วอชิงตัน ดี.ซี.
== อ้างอิง ==
United States Congress. "Alexander H. Buell (id: B001038)". Biographical Directory of the United States Congress.
Alexander H. Buell at Find a Grave
สมาชิกสภาผู้แทนราษฎรสหรัฐจากรัฐนิวยอร์ก
บุคคลที่เสียชีวิตในปี พ.ศ. 2396
บุคคลที่เกิดในปี พ.ศ. 2344
โทมัส ออทโท บิชอป

โทมัส ออทโท บิชอป (เกิดเมื่อปี ค.ศ. 1877 – เสียชีวิตเมื่อวันที่ 1 พฤษภาคม ค.ศ. 1952) เป็นนักการเมืองชาวนิวซีแลนด์ สังกัดพรรคชาติ บิชอปได้รับการแต่งตั้งให้เป็นสมาชิกสภานิติบัญญัติแห่งชาติ และในปี ค.ศ. 1950 ได้รับการแต่งตั้งให้เป็นประธานสภานิติบัญญัติแห่งชาติ ในปี ค.ศ. 1950 จนกระทั่งยกเลิกในปี ค.ศ. 1951 บิชอปเสียชีวิตเมื่อวันที่ 1 พฤษภาคม ค.ศ. 1952 ด้วยวัย 75 ปี ที่เมืองโลเวอร์ ฮัตต์
== อ้างอิง ==
บุคคลที่เสียชีวิตในปี พ.ศ. 2495
บุคคลที่เกิดในปี พ.ศ. 2420
โรซี แอคบาร์

โรซี โซเฟีย แอคบาร์ เป็นนักการเมืองจากประเทศฟีจี และเป็นสมาชิกรัฐสภาประเทศฟิจิ เคยดำรงตำแหน่งรัฐมนตรีว่าการกระทรวงสาธารณสุขและการบริการการแพทย์ ตั้งแต่วันที่ 6 ตุลาคม ค.ศ. 2014 จนถึงวันที่ 20 พฤศจิกายน ค.ศ. 2018 ปัจจุบันดำรงตำแหน่งรัฐมนตรีว่าการกระทรวงศึกษาธิการ มรดกและศิลปะ ตั้งแต่วันที่ 22 พฤศจิกายน ค.ศ. 2018
แอคบาร์ได้รับการเลือกตั้งให้เป็นสมาชิกรัฐสภาจากการเลือกตั้งในปี ค.ศ. 2014 ด้วยคะแนนเสียง 990 คะแนน และการเลือกตั้งซ่อมในปี ค.ศ. 2018 ด้วยคะแนนเสียง 705 คะแนน
== อ้างอิง ==
บุคคลที่ยังมีชีวิตอยู่
ปีเตอร์ เวสเตอร์การ์ด

ปีเตอร์ เวสเตอร์การ์ด (Peter Westergaard) เกิดเมื่อวันที่ 26 พฤษภาคม 2474 ณ เมืองแชมเปญ รัฐอิลลินอย เขาได้เข้าศึกษาใน มหาวิทยาลัยฮาร์วาร์ด และจบการศึกษาในปี 2496 มีเพื่อนร่วมรุ่นได้แก่ โรเจอร์ เซสชั่นส์ วอลเตอร์ พิสตัน เอ็ดเวิร์ด ที. โคน มิลตัน แบบบิตต์ โวล์ฟกัง ฟอร์นเนอร์ และตัดสินใจเป็นอาจารย์สอนที่ มหาวิทยาลัยโคลัมเบีย ก่อนจะเกษียณในปี 2544 แต่ยังทำงานในฐานะผู้ประพันธ์เพลงและร่วมแสดงในวงโอเปร่า
==นักแต่งเพลงและนักทฤษฎี==
ใบรรดาศิษย์จากมหาวิทยาลัยฮาร์วาร์ด เขาประสบความสำเร็จ และแต่งเพลงในปี 2546 - 2562 และเขายังมีทฤษฎีบทเพลงคือชีวิต ในปี 2556 เขาได้ออกมาแสดงความหมายคือ เพลงคือชีวิตนั้น ผมได้ให้ความหายในเขิงการรักษาและการบำบัดของผู้ป่วย บุคคลอื่นสามารถเอาทฤษฎีของผมไปใช้ได้
== ผลงาน เพลงประพันธ์ และอื่นๆของปีเตอร์ เวสเตอร์การ์ด ==
Charivari (1953)
Mr. and Mrs. Discobbolos (1966)
The Tempest (1994)
Chicken-Little (1997)
Moby Dick: Scenes from an Imaginary Opera (2004)
Alice in Wonderland (2006)
Cantata I: "The Plot Against the Giant" (text: W. Stevens), for female voices, clarinet, harp, and cello (1956)
Cantata II: "A Refusal to Mourn the Death, by Fire, of a Child in London" (text: Dylan Thomas), for bass and ten instruments (1958)
Cantata III: "Leda and the Swan" (text: William Butler Yeats), for mezzo-soprano, clarinet, viola, vibraphone, and marimba (1961)
Cantata IV: "Spring and Fall: To a Young Child" (text: Gerard Manley Hopkins), for soprano and five instruments (1964)
There Was a Little Man for soprano and violin (1979)
Ariel Music (text: William Shakespeare, from The Tempest), for soprano and ten instruments (1987)
Ode (text: Ben Jonson), for soprano, flute, clarinet, harp, violin, and viola (1989)
anyone lived in a pretty how town (text: E. E. Cummings), for SATB choir (1997)
Cantata V: "'Byzantium' and 'Sailing to Byzantium'" (text: William Butler Yeats), for baritone and percussion quartet (1997)
There Was a Lady Loved a Sow (text: traditional) (1997)
Cantata VI: "To the Dark Lady" (text: William Shakespeare), for soprano, mezzo-soprano, tenor, baritone, and percussion duo (1999)
String Quartet, 1957;
Five Movements, for small orchestra (1958)
Quartet, for clarinet, vibraphone, violin, and cello (1960)
Trio, for flute, cello, and piano (1962)
Variations for Six Players, for flute, clarinet, piano, percussion, violin, and cello (1963)
Divertimento on Discobbolic Fragments, for flute and piano (1967)
Noises, Sounds, and Sweet Airs, for ensemble (1968)
Tuckets and Sennets , for band (1969)
Moto perpetuo, for flute, oboe, clarinet, bassoon, trumpet, and horn (1976)
Two Fanfares, for brass (1988)
Ringing Changes, for orchestra (1996)
All Fours, for percussion quartet (1997)
ปีเตอร์ เวสเตอร์การ์ด เสียชีวิตลงเมื่อวันที่ 27 มิถุนายน 2562 สิริอายุ 88 ปี
== อ้างอิง ==
New York Times review of Alice in Wonderland
Article on The Tempest from Princeton Weekly Bulletin
บุคคลจากรัฐอิลลินอย
คีตกวีชาวอเมริกัน
ลี เดวิส

ลี ฮิววิตสัน เดวิส (Legh Hewitson Davis; เกิดเมื่อวันที่ 19 กันยายน ค.ศ. 1940) เป็นอดีตนักการเมืองจากประเทศออสเตรเลีย สังกัดพรรคเสรีนิยม เป็นสมาชิกสภานิติบัญญัติแห่งชาติประจำรัฐเซาท์ออสเตรเลีย ตั้งแต่ ค.ศ. 1979 จนกระทั่งถึง ค.ศ. 2002 ก็ได้ประกาศวางมือทางการเมือง
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2483
โมนิกา เอ็นลิด

โมนิกา เอ็นลิด (เกิดเมื่อวันที่ 24 เมษายน ค.ศ. 1973) เป็นนักฟุตบอลจากประเทศนอร์เวย์ เล่นในตำแหน่งกองกลาง ในฟุตบอลหญิงทีมชาตินอร์เวย์ ตั้งแต่ปี ค.ศ. 1995 จนถึงปี ค.ศ. 1998
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2516
เฮนรี บัคกิงแฮม (นักการเมือง)

เซอร์ เฮนรี เชซิล บัคกิงแฮม (เกิดเมื่อวันที่ 2 พฤษภาคม ค.ศ. 1867 – เสียชีวิตเมื่อวันที่ 1 สิงหาคม ค.ศ. 1931) เป็นนักการเมืองสังกัดพรรคอนุรักษ์นิยม จากสหราชอาณาจักร บัคกิงแฮมได้รับการเลือกตั้งให้เป็นสมาชิกสภาผู้แทนราษฎร (สส.) ครั้งแรก จากการเลือกตั้งสภาผู้แทนราษฎรในปี ค.ศ. 1922 แลได้รับการเลือกตั้งอีก 3 ครั้ง จนกระทั่งเสียชีวิตในตำแหน่ง ในปี ค.ศ. 1931 ด้วยวัย 64 ปี บัคกิงแฮมได้รับตำแหน่งเป็นอัศวิน ในปี ค.ศ. 1911 และได้รับเครื่องราชอิสริยาภรณ์จักรวรรดิบริติช ในปี ค.ศ. 1920
== อ้างอิง ==
== แหล่งข้อมูลอื่น ==
Hansard 1803–2005: contributions in Parliament by Henry Buckingham
ผู้ได้รับเครื่องราชอิสริยาภรณ์ซีบีอี
บุคคลที่เสียชีวิตในปี พ.ศ. 2474
บุคคลที่เกิดในปี พ.ศ. 2410
ริเอะ ทากาฮาชิ

ริเอะ ทากาฮาชิ (; เกิด 27 กุมภาพันธ์ ค.ศ. 1994) เป็นนักพากย์เสียงและนักร้องชาวญี่ปุ่น และยังเป็นหนึ่งในสมาชิกตัวแทนของ 81 พรอดิวซ์ หลังจากที่ได้เข้าร่วมเป็นนักพากย์เสียง เธอได้เล่นเป็นฟูตาบะ อิชิโนเสะจากอนิเมะเรื่อง "โซเระกะเซยู!" และเธอยังเป็นสมาชิกในวง Earphones อีกด้วย
คุณทากาฮาชิ ได้พากย์เสียงตัวละครในอนิเมะอยู่หลายเรื่อง เช่น Konosuba รับบทเป็นเมกุมิน Re:Zero รับบทเป็นเอมิเลีย Karakai Jozu no Takagi-san รับบทเป็นทาคากิและ Fate/Grand Order รับบทเป็นแมช ไครีไลท์ Witchy Precure! รับบทเป็นมิไร อาซาฮิน/Cure Miracle Bakugan: Battle Planet รับบทเป็นดัน คูโซ และวีดีเกม Genshin Impact รับบทเป็น Hu Tao นอกจากนี้แล้ว คุณทากาฮาชิยังได้มีโอกาสร้องเพลงประกอบอนิเมะอยู่หลายเรื่อง จนได้รับรางวัลชนะเลิศนักแสดงหญิงหน้าใหม่ยอดเยี่ยมในงาน 10th Seiyu Awards
== ชีวประวัติ ==
คุณทากาฮาชิ เกิดที่จังหวัดไซตามะ ในขณะที่เรียนอยู่ชั้นมัธยม เธอได้ดูอนิเมะเรื่อง แม่มดน้อยโดเรมี แว่วเสียงเรไร และโซลอีทเตอร์ และสังเกตเห็นว่าตัวละครชายส่วนใหญ่มักจะพากย์เสียงโดยผู้หญิง นั่นจึงทำให้เธอเกิดความสนใจและอยากจะเป็นนักพากย์ เมื่อขึ้นมัธยมศึกษาปีที่ 6 เธอก็ได้เข้าชมรมนักพากย์และได้รับรางวัลนักพากย์เสียงที่งาน High School Animation Fair ครั้งที่ 4 ในขณะเดียวกันเธอก็ได้เข้าร่วมสมัครเป็นนักพากย์กับหน่วยงานของ 81 พรอดิวซ์
หลังจากสำเร็จการศึกษา เธอก็ได้สมัครเข้าเรียนกับ 81 Produce ที่ 81 Actor's Studio ขณะที่กำลังฝึกฝนอยู่นั้น เธอก็กลายเป็นนักพากย์ให้กับ Anison∀ พร้อมกับเพื่อนของเธอคือ เรย์นะ อูเอดะ ชิเยริ ฮายาชิดะ และคาโยโตะ ซึมิตะ ปี พ.ศ. 2556 เธอก็สำเร็จการศึกษาจาก 81 Actor's Studio และก็ได้เป็นสมาชิก 81 Produce อย่างเป็นทางการ นอกจากนี้เธอยังทำงานเสริมเพิ่มไปด้วย เช่น พนักงานในซูเปอร์มาร์เก็ตและโรงงานชุดชั้นใน
== ผลงาน ==
=== ทีวีอนิเมะ ===
== อ้างอิง ==
==แหล่งข้อมูลอื่น==
นักพากย์หญิงชาวญี่ปุ่น
นักร้องหญิงญี่ปุ่น
บุคคลจากจังหวัดไซตามะ
อุทยานโอลิมปิก (มิวนิก)

อุทยานโอลิมปิก หรือ โอลึมพีอาพาร์ค (Olympiapark) ในนครมิวนิก ประเทศเยอรมนี เป็นสถานที่เคยใช้จัดมหกรรมโอลิมปิกฤดูร้อน 1972 ต่อมาภายหลังเสร็จสิ้นมหกรรม อุทยานแห่งนี้ถูกใช้เป็นสวนสาธารณะตลอดจนสถานที่จัดกิจกรรมทางวัฒนธรรมและสังคมต่าง ๆ ทั้งอุทยานมีพื้นที่ 530 ไร่ แบ่งออกเป็นสี่เขตย่อยได้แก่:
เขตโอลิมปิก (Olympic Area): ประกอบด้วยสนามกีฬาโอลิมปิก, โอลิมปิกฮอลล์ และหอคอยโอลิมปิก
หมู่บ้านโอลิมปิก (Olympic Village): หมู่บ้านนักกีฬาจำนวนสองแห่ง แยกชาย-หญิง
โอลึมพีอา-เพร็สเซอชตัท (Olympia-Pressestadt): ปัจจุบันเป็นศูนย์ช็อปปิงโอลิมปิก
โอลึมพีอาพาร์ค (Olympiapark): อยู่ทางใต้ติดกับเขตโอลิมปิก ประกอบด้วยเขาโอลิมปิกและทะเลสาบโอลิมปิก
==แหล่งข้อมูลอื่น==
Olympiapark München GmbH 
www.olypark.de (a student project of the tum/dept Architecture)
Olympiapark München - Interactive Panorama
มิวนิก
ชิงกันเซ็ง E6 ซีรีส์

E6 ซีรีส์ เป็นรุ่นของรถไฟความเร็วสูงชิงกันเซ็งของญี่ปุ่น ดำเนินงานโดยบริษัทรถไฟญี่ปุ่นตะวันออก (JR ตะวันออก) รถไฟรุ่นนี้เป็นรุ่นลำตัวแคบที่เรียกว่ามินิชิงกันเซ็ง ซึ่งพัฒนาต่อยอดจากรุ่น E5 ซีรีส์ ให้บริการในเส้นทางโทโฮกุชิงกันเซ็งและอากิตะชิงกันเซ็ง เริ่มให้บริการครั้งแรกเมื่อวันที่ 16 มีนาคม พ.ศ. 2556
==การจัดขบวน==
===ขบวนต้นสายการผลิต (เลข S12)===
ตู้ 11 มีที่นั่งชั้นกรีน
ตู้ 12 และ 16 เป็นตู้ติดตั้งแหนบรับไฟแขนเดี่ยว
ตู้ 11 ถึง 14 สร้างโดยคาวาซากิ, ตู้ 15 ถึง 17 สร้างโดยฮิตาชิ
===ขบวนสายการผลิตสมบูรณ์ (เลข Z2)===
ตู้ 11 มีที่นั่งชั้นกรีน
ตู้ 12 และ 16 เป็นตู้ที่ติดตั้งแหนบรับไฟแขนเดี่ยว
== ภายใน ==
ไฟล์:E6 Green Car2.jpg|ภายในตู้ชั้นกรีน (ตู้ 11)
ไฟล์:JReastE6 E628-5 inside.jpg|ภายในตู้ชั้นสแตนดาร์ด (ตู้ 12)
ไฟล์:Shinkansen E6 interior, electrical outlet.jpg|ช่องจ่ายไฟ AC ในที่นั่งชั้นสแตนดาร์ด
ไฟล์:Shinkansen E6 interior, toilet.jpg|ห้องน้ำสำหรับผู้ใช้วีลแชร์ที่ตู้ 12
==อ้างอิง==
ชิงกันเซ็งแบ่งตามรุ่น
แฮร์รี่ พอตเตอร์: วิซาร์ด ยูไนท์

แฮร์รี่ พอตเตอร์: วิซาร์ด ยูไนท์ (Harry Potter: Wizards Unite) เป็นวิดีโอเกม อิงพิกัดภูมิศาสตร์ (location-based) ผสานกับเทคโนโลยีความเป็นจริงเสริม (augmented reality) ที่เปิดให้เล่นฟรีบน ระบบปฏิบัติการ แอนดรอยด์ และ ไอโอเอส ตั้งแต่วันที่ 21 มิถุนายน พ.ศ. 2562 โดยได้แรงบันดาลใจมาจากโลกเวทมนตร์ ที่เป็น จักรวาลสมมติ จากฉากหลังของภาพยนตร์มาจากนวนิยายแฟนตาซี ชุด แฮร์รี่ พอตเตอร์  ของนักเขียน เจ. เค. โรว์ลิง เกมถูกพัฒนาขึ้นโดย WB Games San Francisco และ Niantic และเผยแพร่โดย Niantic
== ภาพรวม ==
แฮร์รี่ พอตเตอร์: วิซาร์ด ยูไนท์  ประกาศเปิดตัวเมื่อวันที่ 8 พฤษจิกายน พ.ศ. 2560 โดยผู้เล่นสามารถ เสกคถา, ค้นหาสิ่งประดิษฐ์ที่ซ่อนอยู่ และเผชิญหน้ากับตัวละครหรือสัตว์วิเศษในโลกเวทมนตร์ได้ด้วยการเดินทางไปตามสถานที่ต่างๆบนโลก Niantic เปิดเพยว่าเกมได้แรงบันดาลใจมาจากเกม โปเกมอน โก และIngress
จากการเข้าซื้อ Escher Reality ของ Niantic มำให้เกมนี่ถูกคาดหวังว่าจะนำเทคโนโลยีใหม่ล่าสุดมาทำให้เกิดโลกสมมุติขึ้นใน AR และเมื่อวันที่ 14 พฤษจิกายน พ.ศ. 2561 มีการกำหนดช่วงเวลาปล่อยเกมออกมาให้เล่นไว้ปี พ.ศ. 2562
== อ้างอิง ==
== แหล่งข้อมูลอื่น ==
เกมสำหรับแอนดรอยด์
เกมสำหรับไอโอเอส
วิดีโอเกมหลายผู้เล่น
แอฟริกาคัพออฟเนชันส์ 2019 รอบคัดเลือก กลุ่ม ไอ

กลุ่ม ไอ ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่เข้าไปเล่นในทัวร์นาเมนต์ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: บูร์กินาฟาโซ, แองโกลา, บอตสวานา, และ มอริเตเนีย.
แต่ละทีมลงเล่นแบบพบกันหมดในรูปแบบเหย้าและเยือนระหว่างเดือนมิถุนายน 2560 และเดือน พฤศจิกายน 2561.
แองโกลา และ มอริเตเนีย, แชมป์และรองแชมป์กลุ่ม, ได้สิทธิ์เข้าแข่งขัน แอฟริกาคัพออฟเนชันส์ 2019.
==ตารางคะแนน==
==แมตช์==
----
----
----
----
----
==อันดับดาวซัลโว==
การแข่งขันทั้งหมดมี 25 ประตูที่ทำได้ใน 12 นัด, สำหรับค่าเฉลี่ย  ประตูต่อนัด.
4 ประตู
Mateus
3 ประตู
Gelson
Ismaël Diakité
2 ประตู
Aristide Bancé
Bertrand Traoré
1 ประตู
Djalma
Wilson Eduardo
Keeagile Kobe
Issoufou Dayo
Banou Diawara
Jonathan Pitroipa
Abdou Razack Traoré
Adama Ba
Khassa Camara
Moctar Sidi El Hacen
Mohamed Soudani
==หมายเหตุ==
==อ้างอิง==
==แหล่งข้อมูลอื่น==
32nd Edition Of Total Africa Cup Of Nations, CAFonline.com
กลุ่ม ไอ
กฤษฎา สุภาพพร้อม

กฤษฎา สุภาพพร้อม  ชื่อเล่น บิ๊ก เกิดเมื่อวันที่ 15 ธันวาคม พ.ศ. 2532เป็นนักแสดงชาวไทยเกิดที่กรุงเทพมหานครปัจจุบันเขาเป็นนักแสดงในสังกัดสถานีช่อง 7 เอชดี
==  ประวัติ ==
กฤษฎา สุภาพพร้อม ชื่อเล่น บิ๊ก เกิดเมื่อวันที่ 15 ธันวาคม พ.ศ. 2532เขาเป็นนักแสดงชาวเกิดที่กรุงเทพมหานครเขาจบการศึกษาระดับโรงเรียนมัธยมศึกษาที่โรงเรียนโยธินบูรณะปัจจุบันเขาจบการศึกษาระดับปริญญาตรีคณะบริหารการตลาดที่มหาวิทยาลัยหอการค้าไทย
== การทำงาน ==
เขาเริ่มเข้าสู่วงการบันเทิงไทยจากเวทีการประกวดต่าง ๆ เขาได้โอกาสแสดงภาพยนตร์เรื่องแรก อันธพาล เมื่อในปี 2554 ภายหลังเขาได้ลงนามสัญญาในฐานะนักแสดงสังกัดสถานีช่อง 7 เอชดีเมื่อในปี 2555 เขามีผลงานละครเรื่อง นางแบบโคกกระโดน, แม่ปูเปรี้ยว เป็นต้น ปัจจุบันเขารับงานละครตลอดเรื่อยมา โดยจะรับบทร้ายเป็นส่วนใหญ่ เมื่อในปี 2560 เขามีผลงานละครเรื่อง หักลิ้นช้าง เป็นที่รู้จักกันในบทบาท  ดิลก บทบาทผู้ชายที่แสนดีโดยมีผู้ติดตามให้การตอบรับละครเรื่องนี้อีกคั่บคั่งทำละครเรื่องนี้ประสบความสำเร็จปัจจุบันเขาเป็นนักแสดงชาวไทยและเป็นรู้จักกันในประเทศไทยเป็นจำนวนมาก ปัจจุบันเขาเปิดร้านทำธุรกิจขายเครื่องดื่มน้ำมะม่วงชื่อร้าน Mango King แถวเมืองพัทยา อำเภอบางละมุง จังหวัดชลบุรี
== ผลงาน ==
===ละครโทรทัศน์===
ละครโทรทัศน์ทั้งหมดด้านล่างนี้ออกอากาศทางช่อง 7
ละครโทรทัศน์ทั้งหมดด้านล่างนี้ออกอากาศทางช่อง 7 เอชดี  (ละครเทิดพระเกียรติ)
=== ผลงานภาพยนตร์ ===
(2555) ภาพยนตร์ เรื่องอันธพาล รับบทเป็น เปี๊ยก
=== ผลงานมิวสิกวิดีโอ ===
เพลง เหนื่อยข้างเขาดีกว่าเหงาข้างเธอ ศิลปิน เอ้ รัชฎา มาพล
เพลง อย่าตอบแทนความรักด้วยคำว่าสงสาร ศิลปิน จอม ปรินธณ์ภัค ภูมิจิตร
== อ้างอิง ==
== แหล่งข้อมูลอื่น ==
นักแสดงชายชาวไทย
นักแสดงชายชาวไทยในศตวรรษที่ 21
นักแสดงสังกัดช่อง 7
บุคคลจากคณะบริหารธุรกิจ มหาวิทยาลัยหอการค้าไทย
บุคคลจากโรงเรียนโยธินบูรณะ